pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-Govt strives to boost Thailand’s role as ASEAN’s logistics hub in all four dimensions
วันอังคารที่ 22 มีนาคม 2565
Govt strives to boost Thailand’s role as ASEAN’s logistics hub in all four dimensions
Govt strives to boost Thailand’s role as ASEAN’s logistics hub in all four dimensions
March 21, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha has closely followed up on the connectivity development of Thai transport system with the target, set under the 20th National Strategy (2018- 2037), to boost Thailand’s role as ASEAN’s logistics hub in all four dimensions, through such projects as the development of M-Flow system, construction of motorways, MRT system connectivity, Southern Land Bridge project to facilitate cargo transport between the Gulf of Thailand and the Andaman Sea, etc.
One of the projects, the construction of 96.41-km Bang Yai - Kanchanaburi Intercity Motorway (M81), has made a considerable progress. The Department of Highway reported that the project has now made 72% progress, and is expected to complete by November 2023. Bang Yai – Kanchanaburi Intercity Motorway is one of the PPP fast-track projects that connects Bangkok and metropolitan areas to the western and southern provinces of Thailand, and promises to improve transportation system in Thailand in terms of safety, efficiency, and logistics integration. Once completed, traveling from Bang Yai (Nonthaburi province) to Kanchanaburi province will take only 48 minutes, instead of the normal 2.30 hours via regular highway.
รัฐบาลไทย-ข่าวทำเนียบรัฐบาล-รมว.สธ. หนุนฉีดวัคซีนโควิดที่ รพ.สต.-หน่วยเคลื่อนที่ เพิ่มความครอบคลุมประชาชนโดยเฉพาะกลุ่มเสี่ยง
วันเสาร์ที่ 14 สิงหาคม 2564
รมว.สธ. หนุนฉีดวัคซีนโควิดที่ รพ.สต.-หน่วยเคลื่อนที่ เพิ่มความครอบคลุมประชาชนโดยเฉพาะกลุ่มเสี่ยง
รองนายกรัฐมนตรี และรัฐมนตรีว่าการกระทรวงสาธารณสุข เผย ศูนย์ปฏิบัติการฉุกเฉินด้านการแพทย์และสาธารณสุข กระทรวงสาธารณสุข เห็นชอบแนวทางการฉีดวัคซีนป้องกันโรคโควิด 19 ในโรงพยาบาลส่งเสริมสุขภาพตําบล และหน่วยฉีดวัคซีนเคลื่อนที่
รองนายกรัฐมนตรี และรัฐมนตรีว่าการกระทรวงสาธารณสุข เผย ศูนย์ปฏิบัติการฉุกเฉินด้านการแพทย์และสาธารณสุข กระทรวงสาธารณสุข เห็นชอบแนวทางการฉีดวัคซีนป้องกันโรคโควิด 19 ในโรงพยาบาลส่งเสริมสุขภาพตําบล และหน่วยฉีดวัคซีนเคลื่อนที่ เพิ่มความครอบคลุมประชาชนโดยเฉพาะกลุ่มเสี่ยง 608 โดยพื้นที่โคราชขานรับเป็นจังหวัดแรก
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า กระทรวงสาธารณสุขได้เร่งรัดการฉีดวัคซีนในกลุ่มเสี่ยง ได้แก่ ผู้สูงอายุ 60 ปีขึ้นไป ผู้ป่วย 7 กลุ่มโรคเรื้อรัง และหญิงตั้งครรภ์ 12 สัปดาห์ขึ้นไป (กลุ่ม 608) เนื่องจากหากติดเชื้อจะเสี่ยงเกิดอาการหนักและเสียชีวิตได้มากกว่าคนทั่วไป กําหนดเป้าหมายความครอบคลุมร้อยละ 70 ในพื้นที่สีแดง และร้อยละ 50 ในจังหวัดที่เหลือ ภายในสิ้นเดือนสิงหาคมนี้ โดยที่ประชุมศูนย์ปฏิบัติการฉุกเฉินด้านการแพทย์และสาธารณสุข กระทรวงสาธารณสุข
ได้เห็นชอบแนวทางการให้บริการฉีดวัคซีนป้องกันโรคโควิด 19 ในโรงพยาบาลส่งเสริมสุขภาพตําบล (รพ.สต.) และการจัดบริการในรูปแบบหน่วยฉีดวัคซีนเคลื่อนที่ (Mobile Unit) เพื่อให้ประชาชนโดยเฉพาะกลุ่มเสี่ยงเข้าถึงวัคซีนได้มากขึ้น
โดยทั้งการฉีดวัคซีนที่โรงพยาบาลส่งเสริมสุขภาพตําบล และหน่วยฉีดวัคซีนเคลื่อนที่ที่ทีมบุคลากรทางการแพทย์ออกไปให้บริการตามบ้าน ที่พัก หรือรถเคลื่อนที่ นอกจากอุปกรณ์พร้อมให้บริการด้านการฉีดวัคซีนแล้ว จะต้องมีอุปกรณ์กู้ชีพพร้อมดูแลผู้ป่วยฉุกเฉินที่อาจจะเกิดขึ้นได้ด้วย ซึ่งจังหวัดนครราชสีมาเป็นจังหวัดแรกที่ขานรับนโยบาย โดยสํานักงานสาธารณสุขจังหวัดนครราชสีมาได้นําผู้ที่ลงทะเบียนฉีดวัคซีนและอาศัยอยู่ในชุมชนมารับการฉีดวัคซีนที่สถานีอนามัยเฉลิมพระเกียรติ 60 พรรษา นวมินทราชินี ตําบลหนองสาหร่าย อําเภอปากช่องส่วนผู้ป่วยติดบ้านติดเตียงได้ส่งทีมบุคลากรการแพทย์เข้าไปฉีดวัคซีนให้ถึงบ้านด้วย
"จากการพูดคุยกับประชาชนที่มารับการฉีดวัคซีนโควิด 19 วันนี้ พบว่าทุกคนมีความพึงพอใจอย่างมาก เพราะเข้ารับบริการได้สะดวกขึ้น ไม่ต้องเดินทางไกลเข้าไปฉีดวัคซีนที่จุดฉีดในเมือง และไม่แออัด ซึ่งหน่วยงานของกระทรวงสาธารณสุขพร้อมจัดบริการเพื่อให้ประชาชนเข้าถึงการฉีดวัคซีนให้มากที่สุดและเกิดความครอบคลุม" นายอนุทินกล่าว
*********************************** 14 สิงหาคม 2564
รัฐบาลไทย-ข่าวทำเนียบรัฐบาล-"กระทรวงกลาโหม ขอแสดงความเสียใจครอบครัวทหารที่เสียชีวิต ขณะปฏิบัติหน้าที่รักษาสันติภาพในภารกิจของสหประชาชาติ"
วันพุธที่ 20 เมษายน 2565
"กระทรวงกลาโหม ขอแสดงความเสียใจครอบครัวทหารที่เสียชีวิต ขณะปฏิบัติหน้าที่รักษาสันติภาพในภารกิจของสหประชาชาติ"
#กระทรวงกลาโหม #สํานักงานปลัดกระทรวงกลาโหม #กองบัญชาการกองทัพไทย #กองทัพบก #กองทัพเรือ #กองทัพอากาศ #สํานักงานตํารวจแห่งชาติ
รัฐบาลไทย-ข่าวทำเนียบรัฐบาล-รมว.สุชาติ ร่วมคณะ นายก ลงสกลนคร เยี่ยมแรงงานนอกระบบ สร้างอาชีพ กระตุ้นเศรษฐกิจชุมชน
วันพุธที่ 15 มิถุนายน 2565
รมว.สุชาติ ร่วมคณะ นายก ลงสกลนคร เยี่ยมแรงงานนอกระบบ สร้างอาชีพ กระตุ้นเศรษฐกิจชุมชน
รมว.สุชาติ ร่วมคณะ นายก ลงสกลนคร เยี่ยมแรงงานนอกระบบ สร้างอาชีพ กระตุ้นเศรษฐกิจชุมชน
เมื่อวันที่15มิถุนายน2565นายสุชาติชมกลิ่นรัฐมนตรีว่าการกระทรวงแรงงานร่วมคณะของพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมลงพื้นที่ตรวจราชการจังหวัดสกลนครโดยมีนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)นายไพโรจน์โชติกเสถียรอธิบดีกรมการจัดหางานนายประทีปทรงลํายองอธิบดีกรมพัฒนาฝีมือแรงงานนายนิยมสองแก้วอธิบดีกรมสวัสดิการและคุ้มครองแรงงานนายบุญสงค์ทัพชัยยุทธ์เลขาธิการสํานักงานประกันสังคมพร้อมด้วยผู้บริหารระดับสูงกระทรวงแรงงานเข้าร่วมในครั้งนี้ด้วยนางจุรีรัตน์เทพอาสน์ผู้ว่าราชการจังหวัดสกลนครกล่าวต้อนรับนายสุชาติชมกลิ่นรมว.แรงงานได้นํานายกรัฐมนตรีเยี่ยมชมบูธของหน่วยงานในสังกัดกระทรวงแรงงานจังหวัดสกลนครประกอบด้วยกลุ่มทอผ้าย้อมสีเปลือกไม้บ้านผักคําภูกลุ่มงานหัตถกรรมตําบลค้อเขียวกิจกรรมการเพิ่มประสิทธิภาพการย้อมด้วยการใช้พืชสีครามและโครงการแรงงานพันธุ์ดีตามวิถีเศรษฐกิจพอเพียงโอกาสนี้นายกรัฐมนตรีได้พบปะกลุ่มแรงงานนอกระบบและให้กําลังใจแกนนําอาสาสมัครแรงงานระดับตําบลและเครือข่ายด้านแรงงานของจังหวัดสกลนครที่มาร่วมต้อนรับซึ่งอาสาสมัครแรงงานเหล่านี้เป็นผู้เชื่อมประสานภารกิจของกระทรวงแรงงานไปสู่พื้นที่เป็นผู้ที่มีความเสียสละอุทิศตนเพื่อส่วนรวมทํางานใกล้ชิดกับพี่น้องประชาชนในชุมชนในการนําภารกิจประสานการให้บริการด้านแรงงานเพื่อให้ประชาชนมีงานทํามีทักษะฝีมือมีอาชีพมีรายได้ได้รับการคุ้มครองและมีหลักประกันทางสังคมที่ยั่งยืนอีกด้วย
จากนั้นนายกรัฐมนตรีและคณะยังได้พบกับญาติและลูกสาวของน.ส.ศุภรัตน์งันลาโสมสาวไทยที่ประสบอุบัติเหตุพลัดลงมาจากตึกเสียชีวิตที่เมืองเบลล่าประเทศโอมานเมื่อวันที่27พฤษภาคมที่ผ่านมาและรัฐบาลกระทรวงแรงงานกระทรวงการต่างประเทศและหน่วยงานที่เกี่ยวข้องได้ประสานความช่วยเหลือในวันนี้ญาติและลูกสาวจึงได้เดินทางมาขอบคุณนายกรัฐมนตรีและคณะที่ได้ช่วยเหลือนําศพกลับมาบําเพ็ญกุศลตามความประสงค์ของญาติที่จังหวัดสกลนครได้สําเร็จ
นายสุชาติกล่าวต่อว่าท่านพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมและท่านพล.อ.ประวิตรวงษ์สุวรรณรองนายกรัฐมนตรีซึ่งกํากับดูแลกระทรวงแรงงานได้ให้ความสําคัญกับการส่งเสริมการประกอบอาชีพกลุ่มอาชีพแรงงานนอกระบบรวมทั้งกลุ่มวิสาหกิจชุมชนเพื่อสนับสนุนให้เกิดการจ้างงานในระดับพื้นที่และพัฒนาต่อยอดเป็นผู้ประกอบการเอสเอ็มอีเพื่อให้สอดคล้องกับนโยบายรัฐบาลที่ได้ให้ความสําคัญกับแรงงานนอกระบบเนื่องจากเป็นแรงงานกลุ่มใหญ่ที่สุดของประเทศที่เป็นกําลังสําคัญในการขับเคลื่อนการพัฒนาเศรษฐกิจของประเทศให้สามารถแข่งขันกับนานาประเทศได้ทั้งนี้ปัจจุบันกระทรวงแรงงานได้เสนอพ.ร.บ.ส่งเสริมการพัฒนาคุณภาพชีวิตและคุ้มครองแรงงานนอกระบบพ.ศ. ....เพื่อดูแลพี่น้องแรงงานนอกระบบซึ่งครม.ได้มีมติอนุมัติหลักการแล้วเมื่อวันที่28ธ.ค. 2564เพื่อยกระดับคุณภาพชีวิตที่ดีให้แก่แรงงานนอกระบบให้สามารถเข้าถึงสิทธิขั้นพื้นฐานในการประกอบอาชีพได้รับการคุ้มครองมีหลักประกันทางสังคมและรวมกลุ่มจัดตั้งองค์กรได้
+++++++++++++++++++
กองเผยแพร่และประชาสัมพันธ์
15มิถุนายน2565
รัฐบาลไทย-ข่าวทำเนียบรัฐบาล-ดีอีเอส พบมือปั่นข่าวปลอม มั่วข่าวสารราชการเชื่อมโยงประเด็นโควิด
วันอาทิตย์ที่ 20 กุมภาพันธ์ 2565
ดีอีเอส พบมือปั่นข่าวปลอม มั่วข่าวสารราชการเชื่อมโยงประเด็นโควิด
ดีอีเอส พบมือปั่นข่าวปลอม มั่วข่าวสารราชการเชื่อมโยงประเด็นโควิด
โฆษกดีอีเอสเตือนประชาชนรู้เท่าทันข่าวปลอมพบกลุ่มดิสเครดิตรัฐบาลปั้นข่าวปลอมข่าวสารราชการอิงประเด็นโควิดเรียกกระแสความสนใจและสร้างความตื่นตระหนกให้คนที่หลงเชื่อ
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมประจําสัปดาห์ระหว่างวันที่11–17ก.พ. 65โดยศูนย์ต่อต้านข่าวปลอมพบข้อความที่เข้ามาจํานวน11,465,622ข้อความโดยจากการคัดกรองมีข้อความที่ต้องดําเนินการตรวจสอบ(Verify)ทั้งสิ้น215ข้อความรวมเรื่องที่ต้องดําเนินการตรวจสอบ107เรื่องโดยเป็นเรื่องโควิด34เรื่อง
ขณะเดียวกันพบแนวโน้มการสร้างข่าวปลอมและบิดเบือนข้อมูลในกลุ่มนโยบายรัฐบาล/ข่าวสารทางราชการที่ประชาชนและหน่วยงานที่เกี่ยวข้องควรเฝ้าระวังเนื่องจากหลายข่าวจะมีการเชื่อมโยงกับสถานการณ์แพร่ระบาดโควิดในปัจจุบันซึ่งอยู่ในกระแสความสนใจของประชาชนติดตามข่าวสารเพื่อล่อลวงให้คนเข้ามาคลิกอ่านตื่นตระหนกหลงเชื่อและแชร์ข่าวปลอมโดยรู้ไม่เท่าทันผู้ไม่ประสงค์ดี
โดยจากจํานวนเรื่องที่ประสานงานและได้รับผลการตรวจสอบกลับมาแล้ว60เรื่องในรอบสัปดาห์ล่าสุดพบข่าวปลอมในกลุ่มนี้ได้แก่ข่าวคลิปเสียงการประชุมที่กระทรวงสาธารณสุขเรื่องรัฐบาลไม่เปิดเผยข้อมูลวัคซีนโควิด-19กับประชาชน และข่าวเอกสารเกี่ยวกับการพิจารณาวัคซีนของทางสํานักงานอาหารและยาอีกทั้งมีการเผยแพร่ข่าวปลอมหวังสร้างความตื่นตระหนกให้ประชาชนโดยเชื่อมโยงกับความกลัวที่เกี่ยวเนื่องกับโรคโควิดอย่างเช่นข่าวสธ.เตือนไข้หวัดใหญ่ครั้งนี้มีความร้ายแรงมากให้งดการเดินทางและกิจกรรมทุกประเภทที่ไม่จําเป็น
นางสาวนพวรรณ กล่าวว่าขอให้ประชาชนตระหนักรู้เท่าทันข่าวปลอมที่ถูกแพร่กระจายอยู่บนโซเชียล/ออนไลน์โดยสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
************
รัฐบาลไทย-ข่าวทำเนียบรัฐบาล-ศบค.มท. แจ้งทุกจังหวัด และ กทม. พิจารณาดำเนินการศพนิรนามหรือศพที่ไม่มีญาติมาติดต่อ กรณีเสียชีวิตจากโควิด-19 ตามคำแนะนำสมาคมแพทย์นิติเวชแห่งประเทศไทย
วันเสาร์ที่ 18 กันยายน 2564
ศบค.มท. แจ้งทุกจังหวัด และ กทม. พิจารณาดําเนินการศพนิรนามหรือศพที่ไม่มีญาติมาติดต่อ กรณีเสียชีวิตจากโควิด-19 ตามคําแนะนําสมาคมแพทย์นิติเวชแห่งประเทศไทย
ศบค.มท. แจ้งทุกจังหวัด และ กทม. พิจารณาดําเนินการศพนิรนามหรือศพที่ไม่มีญาติมาติดต่อ กรณีเสียชีวิตจากโควิด-19 ตามคําแนะนําสมาคมแพทย์นิติเวชแห่งประเทศไทย
วันนี้ (18 ก.ย. 2564) ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กระทรวงมหาดไทย (ศบค.มท.) เปิดเผยว่า ด้วยสมาคมแพทย์นิติเวชแห่งประเทศไทย ได้มีคําแนะนําในการจัดการศพที่เสียชีวิตจากการติดเชื้อไวรัสโคโรนา 2019 (COVID-19 infection) ในกรณีที่เป็นศพนิรนามหรือเป็นศพที่ไม่มีญาติมาติดต่อ โดยได้มีประกาศสมาคมแพทย์นิติเวชแห่งประเทศไทย ฉบับที่ 2/2564 เพื่อเป็นแนวทางให้พื้นที่ที่ประสบปัญหาในการจัดการศพ สามารถแก้ไขปัญหาได้อย่างมีประสิทธิภาพมากยิ่งขึ้น
นายฉัตรชัย พรหมเลิศ ปลัดกระทรวงมหาดไทย ในฐานะหัวหน้าผู้รับผิดชอบในการแก้ไขสถานการณ์ฉุกเฉินในส่วนที่เกี่ยวกับการสั่งการและประสานกับผู้ว่าราชการจังหวัดและผู้ว่าราชการกรุงเทพมหานคร ได้แจ้งไปยังทุกจังหวัดและกรุงเทพมหานคร พิจารณาดําเนินการในส่วนที่เกี่ยวข้องตามประกาศสมาคมแพทย์นิติเวชแห่งประเทศไทย ฉบับที่ 2/2564 ลงวันที่ 19 สิงหาคม 2564 ซึ่งระบุว่า "ในกรณีศพที่เสียชีวิตหรือสันนิษฐานว่าเสียชีวิตจากการติดเชื้อไวรัสโคโรนา 2019 (COVID-19 infection) และเป็นศพนิรนาม หรือเป็นศพที่ไม่มีญาติมาติดต่อขอรับตามกําหนดระยะเวลาพอสมควร สมาคมแพทย์นิติเวชแห่งประเทศไทยแนะนําให้ทําการจัดการศพโดยวิธีการเผา"ทั้งนี้ ก่อนการเผา ขอให้ดําเนินการจัดเก็บข้อมูลและตัวอย่างสิ่งส่งตรวจจากศพเพื่อประโยชน์ในการตรวจพิสูจน์เอกลักษณ์บุคคลเท่าที่จะกระทําได้เสมอ
รัฐบาลไทย-ข่าวทำเนียบรัฐบาล-นายกรัฐมนตรีกำชับหน่วยฉีดวัคซีนโควิด-19 เข้มงวดมาตรการเว้นระยะห่างประชาชนผู้รับบริการ เผยยอดฉีดวัคซีนในไทยสูงเป็นอันดับ 2 ในอาเซียน
วันจันทร์ที่ 19 กรกฎาคม 2564
นายกรัฐมนตรีกําชับหน่วยฉีดวัคซีนโควิด-19 เข้มงวดมาตรการเว้นระยะห่างประชาชนผู้รับบริการ เผยยอดฉีดวัคซีนในไทยสูงเป็นอันดับ 2 ในอาเซียน
นายกรัฐมนตรีกําชับหน่วยฉีดวัคซีนโควิด-19 เข้มงวดมาตรการเว้นระยะห่างประชาชนผู้รับบริการ เผยยอดฉีดวัคซีนในไทยสูงเป็นอันดับ 2 ในอาเซียน
วันที่ 18 ก.ค. 2564 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า จากกรณีที่มีรายงานภาพข่าวที่มีประชาชนจํานวนมากไปรอฉีดวัคซีน ณ จุดบริการฉีดวัคซีนนอกโรงพยาบาลบางแห่งและไม่มีการเว้นระยะห่าง และมีการชี้แจงของผู้ดูแลพื้นที่ในเวลาต่อมาว่าเกิดจากประชาชนมา ณ จุดบริการก่อนเวลานัดหมายนั้น พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้มีข้อห่วงใยต่อเหตุการณ์ที่เกิดขึ้น จึงกําชับให้หน่วยให้บริการแต่ละหน่วยเพิ่มความระมัดระวังเรื่องของการจัดคิวและให้ข้อมูลเวลารับวัคซีนแก่ประชาชนที่ชัดเจน รวมถึงมีมาตรการจัดการในเรื่องการเว้นระยะห่างทางสังคมที่เข้มงวด ทั้งนี้ ข้อมูลการฉีดวัคซีนแก่ประชาชนไทยทั่วประเทศ ณ วันที่ 17 ก.ค. 2564 รวมอยู่ที่ 14.13 ล้านโดส ซึ่งจากข้อมูลที่รวบรวมโดยกระทรวงการอุดมศึกษาและวิทยาศาสตร์ วิจัย และนวัตกรรม(อว.) พบว่าเป็นปริมาณการฉีดวัคซีนที่สูงเป็นอันดับ2 ของประเทศในภูมิภาคอาเซียน รองจากอินโดนีเซียที่มีการฉีดวัคซีนไปแล้ว 57.48 ล้านโดส ขณะที่ฟิลิปปินส์ฉีดวัคซีนแล้ว 14.07 ล้านโดส มาเลเซีย 13.62 ล้านโดส กัมพูชา 9.67 ล้านโดส เป็นลําดับที่ 3-5 ในอาเซียน ตามลําดับ น.ส.ไตรศุลี กล่าวว่า นายกรัฐมนตรีย้ํากับหน่วยงานที่เกี่ยวข้องเกี่ยวกับการเร่งจัดหาวัคซีนโควิด-19 ที่เพียงพอ ทั้งในส่วนที่รัฐบาลจัดหากเพื่อฉีดให้ประชาชนโดยไม่มีค่าใช้จ่ายและวัคซีนทางเลือก โดยให้จัดหาให้เป็นไปตามเป้าหมายที่ 100 ล้านโดสในปี 2564 รวมถึงเป้าหมายปี 2565 ตามมติของคณะกรรมการวัคซีนแห่งชาติที่ได้เห็นชอบให้ปรับกรอบการจัดหาวัคซีนโควิด-19 เป็น 120 ล้านโดส นอกจากการจัดหาจากผู้ผลิตต่างประเทศแล้ว วัคซีนโควิด-19ที่พัฒนาในประเทศจะเป็นส่วนสําคัญที่ทําให้ประชาชนทุกกลุ่มเข้าถึงวัคซีนอย่างครอบคลุม โดยสถานบันวัคซีนแห่งชาติได้รายงานข้อมูลล่าสุดว่า การการพัฒนาวัคซีนโควิด-19 ในไทยมีความคืบหน้าไปมาก บางชนิดเข้าสู่เฟสการทดลองในคนแล้ว โดยคาดว่าวัคซีนที่พัฒนาในประเทศจะสามารถนํามาใช้ในประเทศได้ในปี 2565 สําหรับวัคซีนที่อยู่ระหว่างการพัฒนาในประเทศไทยขณะนี้มี 3 ชนิด คือ 1.วัคซีนชนิดชนิด mRNA CU-Cov19 พัฒนาโดยความร่วมมือระหว่างคณะแพทยศาสตร์ จุฬาลงกรณ์มหาวิทยาลัย กับมหาวิทยาลัยเพนซิลเวเนีย อยู่ระหว่างขั้นตอนการทดสอบในคน 2.วัคซีนชนิดเชื้อตาย HXP-GPOVac ที่พัฒนาโดย องค์การเภสัชกรรม (อภ.) ร่วมกับมหาวิทยาลัยมหิดลและสถาบัน PATH สหรัฐอเมริกา อยู่ระหว่างการทดสอบในคน และ 3.วัคซีน Baiya SARS-CoV-2 Vax1 เป็นวัคซีนที่พัฒนาจากใบพืชตระกูลยาสูบ พัฒนาโดยความร่วมมือระหว่างบริษัท ใบยา ไฟโตฟาร์ม จํากัด ซึ่งเป็นสตาร์ทอัพไทยกับจุฬาลงกรณ์มหาวิทยาลัย ผ่านขั้นตอนการทดลองในสัตว์ทดลองแล้วเตรียมการเข้าสู่การทดลองในคน
รัฐบาลไทย-ข่าวทำเนียบรัฐบาล-​กระทรวงเกษตรฯ ยกระดับอัพเกรดข้าวไทยด้วยเทคโนโลยี่และนวัตกรรม
วันพฤหัสบดีที่ 22 กรกฎาคม 2564
​กระทรวงเกษตรฯ ยกระดับอัพเกรดข้าวไทยด้วยเทคโนโลยี่และนวัตกรรม
​กระทรวงเกษตรฯ ยกระดับอัพเกรดข้าวไทยด้วยเทคโนโลยี่และนวัตกรรม
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เป็นประธานการประชุมหารือ "การพัฒนาข้าวไทยครบวงจรด้วยเทคโนโลยีและนวัตกรรมจากต้นน้ําถึงปลายน้ํา" ตามนโยบายเกษตร 4.0 ของ ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ พร้อมด้วย นายระพีภัทร์ จันทรศรีวงศ์ รองปลัดกระทรวงเกษตรและสหกรณ์ นางสาวนนทิชา วรรณสว่าง รองอธิบดีกรมการข้าว นายณัฏฐกิตติ์ ของทิพย์ รองอธิบดีกรมการข้าว นายเกษม ผลจันทร์ นายกสมาคมผู้รวบรวมและจําหน่ายเมล็ดพันธุ์ข้าว นายปราโมทย์ เจริญศิลป์ นายกสมาคมชาวนาและเกษตรกรไทย นายนิพนธ์ สมิทธาพิพัฒน์ เลขาธิการสมาคมโรงสีข้าวไทย ศูนย์ข้าวชุมชนและภาคส่วนที่เกี่ยวข้อง
นายอลงกรณ์ กล่าวถึงการ Re-Engineering การพัฒนาประสิทธิภาพการผลิตข้าวการแปรรูปและการตลาดตลอดห่วงโซ่โดยระดมความร่วมมือกับทุกภาคส่วน ทั้งหน่วยงานภายนอกกระทรวงเกษตร ภาคเอกชนและภาคเกษตรกรชาวนา แบบ Win Win situation “ร่วมมือกัน และเข้มแข็งไปด้วยกัน” ทํางานเชิงระบบต่อเนื่องเพื่อรักษาคุณภาพและยกระดับมาตรฐานข้าวไทย ในประเด็นการเพิ่มประสิทธิภาพการผลิตข้าวการปลูกและหลังการเก็บเกี่ยว เริ่มจากการพัฒนาพันธุ์ข้าวตามนโยบายตลาดนําการผลิต ทั้งพันธุ์คัดพันธุ์หลัก พันธุ์ขยาย และพันธุ์จําหน่าย การลดต้นทุนการผลิต เพิ่มผลผลิตต่อไร่ การรักษาคุณภาพหลังการเก็บเกี่ยว โดยใช้เทคโนโลยีการเกษตรและนวัตกรรม ผ่านเครือข่าย AIC จังหวัด เข้าร่วมในพื้นที่จังหวัด อําเภอ จนถึงชุมชน ศูนย์ข้าวชุมชนอาสาพร้อมด้วยการบริหารจัดการน้ําด้วยพลังงานหมุนเวียนเพื่อเพาะปลูกข้าวอย่างเป็นระบบ ทั้งการใช้น้ําใต้ดิน และน้ําจากระบบชลประทาน
นอกจากนี้ นายอลงกรณ์ ยังเน้นเรื่องการผลิตข้าว GAP และข้าวอินทรีย์จับคู่กับ โรงสี GMP /Organic และได้เสนอการทํา Contract Farming ระหว่างโรงสี กับชาวนาโดยเฉพาะนาข้าวแปลงใหญ่ แปลงข้าวอินทรีย์ เพื่อสร้างความมั่นใจข้าวที่มีมาตรฐาน พร้อมเชื่อมโยงตลาดข้าวกับ ตลาดกลางสินค้าเกษตรในพื้นที่ชุมชน เสริมตลาดออนไลน์ และ Platform เช่น ไปรษณีย์ไทย การขยายสินค้า ผ่านระบบ โลจิสติกส์ที่เป็นช่องทางการตลาดข้าว ทั้งภายในประเทศและต่างประเทศ โดยเฉพาะตลาดใหม่ในกลุ่มประเทศตะวันออกกลางตลาดสินค้าฮาลาลที่มีการขยายตัวทางเศรษฐกิจสูงในตลาดสินค้าเกษตรอาหารโลก
รัฐบาลไทย-ข่าวทำเนียบรัฐบาล-รองปลัดฯ ดีอีเอส บรรยายพิเศษ เรื่อง “กฎหมายคุ้มครองข้อมูลส่วนบุคคลกับศาลปกครอง”
วันศุกร์ที่ 1 กรกฎาคม 2565
รองปลัดฯ ดีอีเอส บรรยายพิเศษ เรื่อง “กฎหมายคุ้มครองข้อมูลส่วนบุคคลกับศาลปกครอง”
รองปลัดฯ ดีอีเอส บรรยายพิเศษ เรื่อง “กฎหมายคุ้มครองข้อมูลส่วนบุคคลกับศาลปกครอง”
เมื่อวันที่ 1 กรกฎาคม 2565 ดร.เวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม ทําหน้าที่ เลขาธิการคณะกรรมการคุ้มครองข้อมูลส่วนบุคคล และ อจ. ไพบูลย์ อมรภิญโญเกียรติ ที่ปรึกษา เลขาธิการฯ บรรยายพิเศษ เรื่องกฎหมายคุ้มครองข้อมูลส่วนบุคคลกับศาลปกครอง” ผ่านสื่ออิเล็กทรอนิกส์ ทั้งนี้เพื่อเสริมสร้างความรู้ความเข้าใจเกี่ยวกับหลักเกณฑ์และสาระสําคัญของ พ.ร.บ. คุ้มครองข้อมูลส่วนบุคคลฯ รวมทั้งแนวทางปฏิบัติเพื่อให้เป็นไปตามข้อกําหนดในกฎหมาย และผลกระทบที่มีต่อศาลปกครองและสํานักงานศาลปกครอง มีขอบเขตเนื้อหา ประกอบด้วย หลักการของ พ.ร.บ.ข้อมูลส่วนบุคคลฯ ประเภทของข้อมูล เหตุผลในการคุ้มครองข้อมูลส่วนบุคคล ขอบเขตการบังคับใช้ ผลกระทบต่อองค์กรศาล แนวทางการดําเนินงานให้สอดคล้องกับกฎหมายและกรณีศึกษาการละเมิดข้อมูลส่วนบุคคล โดยรองปลัดกระทรวงดิจิทัลฯ แลกเปลี่ยนข้อคิดเห็นและตอบข้อซักถาม ระหว่างการบรรยายพิเศษ
**************************
รัฐบาลไทย-ข่าวทำเนียบรัฐบาล-พระราชดำรัส พระบาทสมเด็จพระเจ้าอยู่หัว เมื่อครั้งทรงปฏิญาณทำพระราชพิธีถือน้ำพระพิพัฒน์สัตยาที่มีขึ้นหลังพระราชพิธีเฉลิมพระนามาภิไธย สมเด็จพระบรมโอรสาธิราชฯ สยามมกุฎราชกุมาร เมื่อวั
วันพฤหัสบดีที่ 14 ตุลาคม 2564
พระราชดํารัส พระบาทสมเด็จพระเจ้าอยู่หัว เมื่อครั้งทรงปฏิญาณทําพระราชพิธีถือน้ําพระพิพัฒน์สัตยาที่มีขึ้นหลังพระราชพิธีเฉลิมพระนามาภิไธย สมเด็จพระบรมโอรสาธิราชฯ สยามมกุฎราชกุมาร เมื่อวั
จะภักดีต่อชาติ ตราบชีวิตจะหาไม่...
"...ข้าพระพุทธเจ้า ผู้เป็นมกุฎราชกุมาร จะรักษาเกียรติยศและอิสริยศักดิ์ ซึ่งทรงพระกรุณาโปรดเกล้าโปรดกระหม่อม พระราชทานไว้เสมอด้วยชีวิต จะภักดีต่อชาติบ้านเมือง จะชื่อสัตย์ต่อประชาชน จะปฏิบัติภาระหน้าที่ทุกอย่างโดยเต็มกําลัง สติปัญญา ความสามารถ และโดยความเสียสละ เพื่อความเจริญ ความสงบสุขและความมั่นคงไพบูลย์ของประเทศชาติไทย จนตราบเท่าชีวิตและร่างกายจะหาไม่"
#รัชกาลที่๙
#สํานักงานปลัดกระทรวงกลาโหม
#กระทรวงกลาโหม
รัฐบาลไทย-ข่าวทำเนียบรัฐบาล-รัฐบาลเตือนประชาชนระมัดระวังโรคและภัยสุขภาพในช่วงฤดูร้อน แนะผู้ปกครองดูแลลูกหลานใกล้ชิดไม่ปล่อยให้เล่นน้ำลำพัง เผยสถิติย้อนหลัง 10 ปี ไทยเสียชีวิตจากการจมน้ำถึง 35,915 คน
วันพุธที่ 9 มีนาคม 2565
รัฐบาลเตือนประชาชนระมัดระวังโรคและภัยสุขภาพในช่วงฤดูร้อน แนะผู้ปกครองดูแลลูกหลานใกล้ชิดไม่ปล่อยให้เล่นน้ําลําพัง เผยสถิติย้อนหลัง 10 ปี ไทยเสียชีวิตจากการจมน้ําถึง 35,915 คน
รัฐบาลเตือนประชาชนระมัดระวังโรคและภัยสุขภาพในช่วงฤดูร้อน แนะผู้ปกครองดูแลลูกหลานใกล้ชิดไม่ปล่อยให้เล่นน้ําลําพัง เผยสถิติย้อนหลัง 10 ปี ไทยเสียชีวิตจากการจมน้ําถึง 35,915 คน เป็นเด็กอายุต่ํากว่า 15 ปี มากถึงร้อยละ 20.5
วันที่ 9 มี.ค. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า จากที่กรมควบคุมโรคกระทรวงสาธารณสุข ได้ออกประกาศ เรื่อง การป้องกันโรคและภัยสุขภาพที่เกิดในช่วงฤดูร้อนของประเทศไทย พ.ศ. 2565 โดยได้แจ้งเตือนถึง 5 โรค และ 3 ภัยสุขภาพ ที่ประกอบด้วยโรคติดต่อทางเดินอาหารและน้ํา 5 โรค ได้แก่ 1) โรคอุจจาระร่วง 2) โรคไข้ไทฟอยด์หรือไข้รากสาดน้อย 3) โรคอาหารเป็นพิษ 4) อหิวาตกโรค และ 5) โรคไวรัสตับอักเสบ เอ ส่วน 3 ภัยสุขภาพ ได้แก่ 1) การเจ็บป่วยและเสียชีวิตจากภาวะอากาศร้อน 2) ผลกระทบจากหมอกควัน 3) การบาดเจ็บและเสียชีวิตจากการจมน้ํา
ทั้งนี้ รัฐบาลขอให้ประชาชนใช้ความระมัดระวังพร้อมกับปฏิบัติตามข้อแนะนําของกรมควบคุมโรคในการป้องกันโรคและภัยสุขภาพ ดูแลสุขภาพให้แข็งแรงเพื่อลดโอกาสการเกิดโรคและการสูญเสีย เพราะหลายโรคที่มาพร้อมกับฤดูร้อนเป็นโรคตามฤดูกาลที่รักษาหายได้ แต่ภัยสุขภาพบางประเภทก็นํามาซึ่งความสูญเสีย น.ส.ไตรศุลี กล่าวว่า ในส่วนของการเสียชีวิตจากภาวะอากาศร้อนนั้น ข้อมูลของกรมควบคุมโรคระบุว่า ช่วงเดือนมี.ค.-พ.ค. ของทุกปีจะมีประชาชนเสียชีวิตจากภาวะอากาศร้อน ซึ่งในปี 2558-2564 มีผู้เสียชีวิต 56,60,24,18,57,12 และ 7 คนตามลําดับ ซึ่งส่วนใหญ่ผู้เสียชีวิตเป็นเพศชาย เช่นในปี 2564 ผู้เสียชีวิตทั้ง 7 รายทั้งหมดเป็นเพศชาย
โดยปัจจุบันสภาพของอุณหภูมิโลกได้เพิ่มขึ้นต่อเนื่องและระยะเวลาฤดูร้อนยาวนานขึ้น จะต้องมีการดูแลสุขภาพให้ปรับให้ทันต่อภาวะการเปลี่ยนแปลงของอุณหภูมิ โดยงดการออกกําลังกายหรือทํางานกลางแดดเป็นเวลานาน ดูแลร่างกายไม่ให้ขาดน้ํา ดื่มน้ําอย่างน้อยวันละ 8-10 แก้ว สวมเสื้อผ้าที่ระบายอากาศได้ง่าย ไม่ดื่มแอลกอฮอล์ หรือเสพยาเสพติดในช่วงที่มีอากาศร้อน
ขณะที่การจมน้ําก็เป็นอีกหนึ่งสาเหตุที่เกิดการเสียชีวิตจํานวนมาก โดยเฉพาะในกลุ่มเด็กข้อมูลของกระทรวงสาธารณสุข พบว่า ในช่วง10ปีที่ผ่านมา (2555-2564) ประเทศไทยมีผู้เสียชีวิตจากการจมน้ําถึง 35,915 คน โดยในจํานวนนี้เป็นเด็กอายุต่ํากว่า 15 ปีมากถึงร้อยละ 20.5 (7,374คน) โดยเด็กช่วงอายุ 5-9 ปี เป็นกลุ่มที่เสียชีวิตมากที่สุดที่ 2,867 คน และช่วงเดือนมี.ค. - พ.ค. เป็นช่วงที่เสียชีวิตมากที่สุดเฉลี่ยอยู่ที่ร้อยละ 32.7 ของการจมน้ําเสียชีวิตตลอดทั้งปี
ทั้งนี้ สาเหตุส่วนใหญ่เกิดจากการชวนกันไปเล่นน้ําตามลําพังที่แหล่งน้ําตามธรรมชาติไม่มีผู้ใหญ่ดูแล ซึ่งการป้องกันนั้นทั้งผู้ปกครองและคนในชุมชนต้องร่วมกันสอดส่อง ผู้ปกครองควรดูแลบุตรหลานอย่างใกล้ชิด จัดการแหล่งน้ําเพื่อให้เกิดความปลอดภัย เช่น สร้างรั้ว ติดป้ายคําเตือน จัดให้มีอุปกรณ์ช่วยคนตกน้ําไว้บริเวณแหล่งน้ําเสี่ยงสําหรับการช่วยเหลือ และเมื่อพบเห็นคนตกน้ํา ให้รีบโทรแจ้ง 1669 และหาอุปกรณ์ที่ลอยน้ําได้หรือเสื้อชูชีพ โยนให้คนที่ตกน้ําจับพยุงตัว เป็นต้น
.........................
รัฐบาลไทย-ข่าวทำเนียบรัฐบาล-เตรียมรับภัยแล้งและฝนทิ้งช่วง ปี 2565
วันจันทร์ที่ 4 เมษายน 2565
เตรียมรับภัยแล้งและฝนทิ้งช่วง ปี 2565
วันอาทิตย์ที่ 3 เมษายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเตรียมการรองรับภัยแล้งโดยอนุมัติงบประมาณ 5,615 ล้านบาท แก่โครงการเพิ่มประสิทธิภาพการบริหารจัดการทรัพยากรน้ําเพื่อรองรับสถานการณ์ภัยแล้งและฝนทิ้งช่วง ปี 2565 จํานวน 2,525 รายการ ของ 9 หน่วย โดยเฉพาะพื้นที่เฝ้าระวังที่อาจเสี่ยงต่อการขาดแคลนน้ําอุปโภคบริโภค ซึ่งอยู่ในเขตพื้นที่ของการประปาส่วนภูมิภาค 24 จังหวัด นอกเขตพื้นที่ 50 จังหวัด พื้นที่เกษตรกรรมนอกเขตชลประทานที่เพาะปลูกนารอบที่ 2 หรือ นาปรัง จํานวน 11 จังหวัด และพื้นที่ปลูกพืชต่อเนื่องหรือไม้ผลที่มีมูลค่าทางเศรษฐกิจ จํานวน 4 จังหวัด ตลอดจนเฝ้าระวังคุณภาพน้ํา เช่น การรุกล้ําของน้ําเค็ม จํานวน 5 จังหวัด โดยขอให้หน่วยงานที่เกี่ยวข้องเตรียมแผนงานเร่งด่วนเพื่อแก้ปัญหาในพื้นที่เสี่ยง
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เริ่มแล้ว! “กรุงไทย” เปิดขายหุ้นกู้อนุพันธ์แฝงอิงดัชนีหุ้นธุรกิจ AI ระดับโลก คุ้มครองเงินต้น 100%
วันพฤหัสบดีที่ 20 มกราคม 2565
เริ่มแล้ว!  “กรุงไทย” เปิดขายหุ้นกู้อนุพันธ์แฝงอิงดัชนีหุ้นธุรกิจ AI ระดับโลก คุ้มครองเงินต้น 100%
ธ.กรุงไทย รายงานว่า ธนาคารเริ่มเปิดขายหุ้นกู้อนุพันธ์แฝง Krungthai Solactive Global Artificial Intelligence ESG (SOAIESG5) อายุ 5 ปี ตั้งแต่วันที่ 19 ม.ค.2565  เป็นวันแรก  เนื่องจากมีผู้สนใจจํานวนมากจึงขยายระยะเวลาเปิดขายจนถึงวันที่ 25 ม.ค.2565 นี้
จุดเด่นของหุ้นกู้ชุดนี้ คือ คุ้มครองเงินต้น 100 % ผลตอบแทนอ้างอิงดัชนีหุ้นในกลุ่มธุรกิจเทคโนโลยี AI ระดับโลก อาทิ บริษัท Alphabet ซึ่งเป็นบริษัทแม่ของ Google บริษัท Meta หรือบริษัท Facebook เดิม eBay Tencent Alibaba Zoom รวมถึงบริษัทที่ทําธุรกิจด้าน AI Infrastructure เช่น NVIDIA Pure Storage Intel เป็นต้น โดยเปิดโอกาสให้นักลงทุนได้ผลตอบแทนสูงขึ้น เติบโตไปกับธุรกิจ AI ซึ่งมีศักยภาพสูง เป็นธุรกิจสําคัญในการขับเคลื่อนการเติบโตของเศรษฐกิจโลก
สําหรับนักลงทุนที่สนใจ สามารถติดต่อสอบถามรายละเอียด เพื่อจองซื้อได้แล้ววันนี้ถึง 25 มกราคม 2565 ผ่านธนาคารกรุงไทยทุกสาขา หรือที่เบอร์ 0-2208-4691 0-2208-4673 0-2208-4835 0-2208-4818
Krungthai offers index linked note tied to global AI companies with 100% principal protection
​Krungthai Bank announced that the offering of Krungthai Solactive Global Artificial Intelligence ESG (SOAIESG5) index linked note, which started on 19 January 2022, has been extended to 25 January 2022 due to overwhelming interest received from investors.
The predominant advantages of the note are full principal protection and returns derived from stock performance of big AI tech companies, such as Alphabet (Google’s parent company), Meta (formerly Facebook), eBay, Tencent, Alibaba and Zoom, as well as leading companies in AI infrastructure, such as NVIDIA, Pure Storage and Intel. The note will give investors a chance to get better returns from a high-growth industry like AI, which is one of the key factors driving world economic growth.
Interested investors can visit a Krungthai branch or call 02-208-4691, 02-208-4673, 02-208-4835, 02-208-4818 for more information or to buy the notes from today to 25 January 2022.
รัฐบาลไทย-ข่าวทำเนียบรัฐบาล-กรมการจัดหางาน สั่งระงับการอนุญาตเดินทางทำงานยูเครน
วันศุกร์ที่ 25 กุมภาพันธ์ 2565
กรมการจัดหางาน สั่งระงับการอนุญาตเดินทางทํางานยูเครน
อธิบดีกรมการจัดหางาน สั่งการสํานักงานจัดหางานจังหวัดทั่วประเทศระงับการอนุญาตเดินทางทํางานยูเครน หลังรัฐบาลยูเครนประกาศสถานการณ์ฉุกเฉิน 30 วัน
นายไพโรจน์ โชติกเสถียร อธิบดีกรมการจัดหางาน เผย สถานการณ์ความตึงเครียดตามแนวชายแดนระหว่างยูเครนและรัสเชีย ทวีความรุนแรงขึ้น และล่าสุดรัฐบาลยูเครนประกาศสถานการณ์ฉุกเฉินเป็นเวลา 30 วัน ตั้งแต่วันที่ 24 กุมภาพันธ์ 2565 เป็นต้นไป ซึ่งกรมการจัดหางานได้มีหนังสือแจ้งสํานักงานจัดหางานกรุงเทพมหานครพื้นที่ 1 -10 และสํานักงานจัดหางานจังหวัดทั่วประเทศ ถึงสถานการณ์ในประเทศยูเครนและรัสเซีย เพื่อให้ประชาสัมพันธ์ต่อไปยังคนหางานที่ต้องการเดินทางไปทํางานประเทศยูเครนและสหพันธรัฐรัสเซียทราบสถานการณ์ก่อนตัดสินใจเดินทาง
“พล.อ. ประยุทธ์ จันทร์โอชา นายกรัฐมนตรี ห่วงใยแรงงานไทยในยูเครน กําชับท่านรัฐมนตรีสุชาติ ชมกลิ่น ดูแลและเตรียมพร้อมให้ความช่วยเหลือคนไทยที่ทํางานในยูเครนและรัสเซียอย่างใกล้ชิด ซึ่งกรมการจัดหางานรับข้อสั่งการท่านรัฐมนตรีประสานสถานเอกอัครราชทูตไทย ณ กรุงวอร์ชอ ประเทศโปแลนด์ โดยทางสถานเอกอัครราชทูตฯ ได้มีการประชุมทางไกลกับเจ้าของร้านสปา/นวดไทยในยูเครนที่คนไทยไปทํางาน จํานวน 16 แห่ง เพื่อสอบถามความเป็นอยู่ของแรงงานไทย และได้เตรียมความพร้อมในการช่วยเหลือแรงงานไทยหากเกิดเหตุการณ์ฉุกเฉินให้สามารถเดินทางกลับประเทศไทยโดยเครื่องบิน หรือเดินทางเข้าโปแลนด์เพื่อเดินทางกลับประเทศไทย ทั้งนี้ขอฝากถึงคนหางานที่ต้องการเดินทางไปทํางานประเทศยูเครน อย่าหลงเชื่อผู้แอบอ้างว่าสามารถพาไปทํางานที่ยูเครนและรัสเซียในขณะนี้ได้ เนื่องจากกรมการจัดหางานมีการระงับการอนุญาตเดินทางไปทํางานยูเครนชั่วคราว จนกว่าสถานการณ์จะคลี่คลาย ”อธิบดีกรมการจัดหางาน กล่าว
อธิบดีกรมการจัดหางาน กล่าวต่อว่า ปัจจุบันมีแรงงานไทยทํางานในประเทศยูเครน จํานวน 139 คน เป็นสมาชิกกองทุนเพื่อช่วยเหลือคนหางานไปทํางานต่างประเทศ จํานวน 126 คน และทํางานประเทศรัสเซีย จํานวน 441 คน เป็นสมาชิกกองทุนฯ จํานวน 406 คน ทั้งหมดเป็นแรงงานที่เดินทางไปทํางานด้วยตนเอง และ Re-entry ซึ่งหากมีประกาศอย่างเป็นทางการจากหน่วยงานที่เกี่ยวข้องให้มีการอพยพคนไทยกลับประเทศ เนื่องจากภัยสงคราม แรงงานไทยซึ่งเป็นสมาชิกกองทุนเพื่อช่วยเหลือคนหางานไปทํางานต่างประเทศ และได้รับผลกระทบจนต้องเดินทางกลับประเทศจะได้รับความช่วยเหลือจากกองทุนฯ รายละ 15,000 บาทตามระเบียบกระทรวงแรงงาน ว่าด้วยกิจการที่จะใช้จ่ายเงินจากกองทุนเพื่อช่วยเหลือคนหางานไปทํางานต่างประเทศ พ.ศ.2549 โดยให้จ่ายเงินจากกองทุน สงเคราะห์กรณีสมาชิกกองทุนประสบปัญหาต้องเดินทางกลับประเทศไทยก่อนสิ้นสุดการเป็นสมาชิกกองทุน เนื่องจากภัยสงครามหรือปัญหาความไม่สงบหรือภัยธรรมชาติหรือเกิดโรคระบาด ซึ่งทางการของประเทศนั้นๆ ประกาศกําหนดแล้ว และสําหรับผู้ที่มีญาติพี่น้องทํางานอยู่ที่ประเทศยูเครนในขณะนี้ หากต้องการทราบข้อมูลเกี่ยวกับสถานการณ์ในประเทศยูเครน สามารถติดต่อสํานักงานจัดหางานกรุงเทพมหานครพื้นที่ 1 -10 และสํานักงานจัดหางานจังหวัดได้ทุกจังหวัด หรือสํานักงานแรงงาน หรือติดต่อขอความช่วยเหลือได้ที่ สถานเอกอัครราชทูต ณ กรุงวอร์ซอ ประเทศโปแลนด์ หมายเลข +48-696-642-348 ตลอด 24 ชั่วโมง หรือติดต่อผ่าน E-mail : thaiconsularwarsaw@thaiemb.pl
รัฐบาลไทย-ข่าวทำเนียบรัฐบาล-อนุทิน รับมอบห้องความดันลบ และอุปกรณ์ทางการแพทย์
วันจันทร์ที่ 14 มิถุนายน 2564
อนุทิน รับมอบห้องความดันลบ และอุปกรณ์ทางการแพทย์
รองนายกรัฐมนตรีและรัฐมนตรีว่าการกระทรวงสาธารณสุข รับมอบห้องความดันลบ และอุปกรณ์ทางการแพทย์ จากสมาคมแห่งสถาบันพระปกเกล้า มูลนิธิเพื่อสถาบันพระปกเกล้า และภาคเอกชน
วันนี้ (14 มิถุนายน 2564) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายพลพีร์ สุวรรณฉวี รองเลขาธิการนายกรัฐมนตรี (ฝ่ายการเมือง) นายแพทย์ณรงค์ สายวงศ์ รองปลัดกระทรวงสาธารณสุข และคณะผู้บริหารกระทรวงสาธารณสุข รับมอบห้องความดันลบ อุปกรณ์ทางการแพทย์ หน้ากากN95 หน้ากากอนามัย และแอลกอฮอล์ จากสมาคมแห่งสถาบันพระปกเกล้า มูลนิธิเพื่อสถาบันพระปกเกล้า และบริษัทโอลิค (ประเทศไทย) จํากัด
นายอนุทินกล่าวว่า ในสถานการณ์โรคโควิด 19 กระทรวงสาธารณสุขได้รับการสนับสนุน จากทุกภาคส่วนทั้งภาครัฐ ภาคเอกชน ผู้ประกอบการและประชาชน นําอุปกรณ์ทางการแพทย์ เวชภัณฑ์ และสิ่งของมามอบให้อย่างต่อเนื่อง สําหรับในวันนี้มีผู้จิตศรัทธา จากสมาคมแห่งสถาบันพระปกเกล้าและมูลนิธิเพื่อสถาบันพระปกเกล้า โดยมีนายมหรรณพ เดชวิทักษ์ นายกสมาคมกิตติมศักดิ์ นายวิษณุ วงศ์สมบูรณ์ นายกสมาคม และคณะ ได้นําสิ่งของมาบริจาคประกอบด้วย ห้องความดันลบ (Negative Pressure Unit) จํานวน 22 ห้อง มูลค่ารวม 220,000 บาท มอบให้สถาบันโรคเฉพาะทางกระทรวงสาธารณสุข จํานวน 3 แห่ง ได้แก่ โรงพยาบาลราชวิถี 5 ห้อง สถาบันมะเร็งแห่งชาติ1 ห้อง สถาบันสุขภาพเด็กแห่งชาติมหาราชินี 1 ห้อง และมอบให้โรงพยาบาลชุมชน จํานวน 15 แห่ง แห่งละ 1 ห้อง, เครื่องวัดปริมาณความอิ่มตัวของออกซิเจนในเลือด และวัดชีพจร (Pulse Oximeter) จํานวน 200 เครื่อง มูลค่า 150,000 บาท มอบให้สถานพยาบาลที่มีความจําเป็น, เครื่องให้ออกซิเจนอัตราการไหลสูง (High Flow Oxygen Cannula) จํานวน 2 เครื่อง มูลค่า 400,000 บาท มอบให้โรงพยาบาลบ้านแพ้ว (องค์การมหาชน) จ.สมุทรสาคร และโรงพยาบาลพระนั่งเกล้า จ.นนทบุรี, เครื่องวัดปริมาณความอิ่มตัวของออกซิเจนในเลือดและชีพจร (Pulse Oximeter) จํานวน 50 เครื่อง มูลค่า 37,500 บาท มอบให้โรงพยาบาลศรีธัญญา กรมสุขภาพจิต มูลค่ารวมทั้งสิ้น 807,500 บาท
นอกจากนี้ คุณโยชิฮิโร ทาคะดะ กรรมการผู้จัดการ (Managing Director) บริษัท โอลิค (ประเทศไทย) จํากัด มอบ Alcohol Hand gel 300 มิลลิลิตร จํานวน 2,000 ขวด, Alcohol Hand spray 75 มิลลิลิตร จํานวน 2,000 ขวด,Alcohol Hand spray 200 มิลลิลิตร จํานวน 1,000 ขวด, หน้ากาก N95 3M จํานวน 640 ชิ้น และหน้ากากอนามัย จํานวน 60,000 ชิ้น มอบให้โรงพยาบาลบุษราคัม รวมมูลค่า 900,000 บาท
“รัฐบาลและกระทรวงสาธารณสุข ขอขอบคุณผู้มีจิตศรัทธาที่นําเวชภัณฑ์ อุปกรณ์ทางการแพทย์มามอบให้ เพื่อใช้ประโยชน์ในการต่อสู้กับสถานการณ์โควิด 19 ซึ่งทุกท่านไม่เคยทอดทิ้งนําสิ่งของเครื่องใช้ที่มีประโยชน์มามอบให้อย่างต่อเนื่อง ขอบคุณทุกกําลังใจ พวกเราไม่หวั่นไหวต่อคําครหาใดๆ ตราบใดที่ทราบว่าจุดประสงค์ เป้าหมายและทิศทางที่เราทํา คือ การทําให้โรคระบาดโควิดผ่านพ้นไป ประชาชนมีสุขภาพแข็งแรง ปลอดภัยจากโรคโควิด คือ เป้าหมายสูงสุดของกระทรวง ทั้งนี้ กระทรวงสาธารณสุขจะเร่งดําเนินการส่งมอบสิ่งของไปยังบุคลากรทางการแพทย์ ผู้ป่วย และเจ้าหน้าที่ที่เกี่ยวข้องกับการต่อสู้โรคโควิด 19 นําไปใช้ให้เกิดประโยชน์สูงสุดตามเจตนาของผู้ที่บริจาคที่ได้แจ้งความประสงค์ไว้ หลังโควิดผ่านพ้น เกิดภูมิคุ้มกันหมู่ในประเทศไม่กี่เดือนข้างหน้าวัสดุภัณฑ์ อุปกรณ์การแพทย์เหล่านี้ยังใช้ประโยชน์ดูแลผู้ป่วยโรคอื่น ๆ ต่อได้” นายอนุทินกล่าว
******************************** 14 มิถุนายน 2564
รัฐบาลไทย-ข่าวทำเนียบรัฐบาล-นายกรัฐมนตรีตรวจราชการ จ.ยะลา และ จ.ปัตตานี
วันอังคารที่ 21 ธันวาคม 2564
นายกรัฐมนตรีตรวจราชการ จ.ยะลา และ จ.ปัตตานี
วันพุธที่ 15 ธันวาคม 2564
นายกรัฐมนตรีตรวจราชการ จ.ยะลา และ จ.ปัตตานี
ต่อจากนี้ไป ขอเชิญรับฟังไทยคู่ฟ้า ค่ะ
วันนี้(15ธ.ค.64) พลเอก ประยุทธ์ จันทร์โอชา นายกรัฐมนตรี ตรวจราชการ ณ จ.ยะลา และ จ.ปัตตานี โดยติดตามงานด้านความมั่นคงและการพัฒนาจังหวัดชายแดนภาคใต้ รวมถึงทิศทางการพัฒนาในอนาคต เช่น การเป็นเมืองแห่งพืชพลังงาน เมืองปศุสัตว์ เมืองแห่งผลไม้ มาตรการกระตุ้นเศรษฐกิจ ป่าเศรษฐกิจ และป่าชุมชน เปิดปฏิบัติการขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาเศรษฐกิจพอเพียง นอกจากนี้ ยังติดตามสถานการณ์แพร่ระบาดของโรคโควิด-19 และมาตรการควบคุมเชิงพื้นที่ ตรวจเยี่ยมการบริหารจัดการน้ําในพื้นที่เสี่ยงเกิดอุทกภัย พบประชาชนกลุ่มท่องเที่ยวชุมชน และกลุ่มเลี้ยงปูดําทะเล ภายใต้กรอบการพัฒนาจังหวัดชายแดนภาคใต้ เป็นเมืองปูทะเลโลก
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ข่าวสารการประชุมความร่วมมือทางเศรษฐกิจในเอเชียแปซิฟิก ปี 2565
วันจันทร์ที่ 8 สิงหาคม 2565
ข่าวสารการประชุมความร่วมมือทางเศรษฐกิจในเอเชียแปซิฟิก ปี 2565
“เปิดกว้าง สร้างสัมพันธ์ เชื่อมโยงกัน สู่สมดุล” หรือ “Open. Connect. Balance.”
ข่าวสารการประชุมความร่วมมือทางเศรษฐกิจในเอเชียแปซิฟิก ปี 2565
​นายกรัฐมนตรีเป็นประธานการประชุมคณะกรรมการระดับชาติเตรียมการจัดประชุมเอเปค 2565 ทุกหน่วยรายงานความคืบหน้าการดําเนินงาน
​นายกฯ ประกาศการเป็นเจ้าภาพการประชุมเอเปค ปี 2565 (APEC 2022) สร้างพันธมิตรทางเศรษฐกิจที่เข้มแข็ง พลิกฟื้นประเทศจากโควิดไปสู่อนาคต พร้อมเชิญคนไทยเป็นเจ้าภาพร่วมกัน
​รัฐบาลเปิดตัวตราสัญลักษณ์การเป็นเจ้าภาพของไทยในการประชุมเอเปค ปี 2565
นายกฯ ให้นโยบายในการเตรียมการเป็นเจ้าภาพจัดการประชุมเอเปค ปี 2565 ของไทย ย้ําให้ทุกหน่วยดําเนินการอย่างรอบคอบ รัดกุม และคํานึงถึงสถานการณ์ด้านสาธารณสุข
รัฐบาลไทย-ข่าวทำเนียบรัฐบาล-นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ติดตามสถานการณ์เหตุเพลิงไหม้เรือสินค้า อ.พระประแดง
วันพุธที่ 9 มีนาคม 2565
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม  ติดตามสถานการณ์เหตุเพลิงไหม้เรือสินค้า อ.พระประแดง
พร้อมสั่งเร่งเค้นหาผู้สูญหาย และดูแลผู้บาดเจ็บ
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม พร้อมด้วยนายสมพงษ์ จิรศิริเลิศ รองอธิบดีกรมเจ้าท่า ด้านปฏิบัติการ ร่วมลงพื้นที่ติดตามสถานการณ์เหตุเพลิงไหม้เรือบรรทุกสินค้า ชื่อเรือ สมูธซี 2 เลขทะเบียนเรือ 460003012 เป็นเรือประเภทบรรทุกน้ํามัน ขณะเกิดเหตุบนเรือไม่มีสินค้า จุดเกิดเหตุ แม่น้ําเจ้าพระยา บริเวณหน้าท่าเรือบริษัท ไอ อาร์ พี ซี จํากัด ถนนสุขสวัสดิ์ ตําบลบางครุ อําเภอพระประแดง จังหวัดสมุทรปราการ และจากการตรวจสอบเบื้องต้นมีผู้บาดเจ็บจํานวน 3 ราย ได้นําส่งโรงพยาบาลบางประกอก 3 และผู้สูญหาย 1 ราย
ในการนี้ ท่านรัฐมนตรีช่วยฯ ได้ประชุมร่วมกับหัวหน้าส่วนราชการจากหน่วยงานที่เกี่ยวข้องในการวางแผนการช่วยเหลือ พร้อมสั่งการให้
1. ระดมเจ้าหน้าที่กู้ภัย ทีมนักประดาน้ํา เร่งค้นหาผู้สูญหายในทันที รวมทั้งการดูแลผู้ได้รับบาดเจ็บ
2. ร่วมบูรณาการทุกหน่วยงานที่เกี่ยวข้อง เร่งเข้าตรวจสอบความปลอดภัยของเรือที่เกิดเหตุ ทั้งนี้ให้คํานึงถึงความปลอดภัยของเจ้าหน้าที่เป็นสําคัญ
3. ตรวจสอบหาสาเหตุเพลิงไหม้ และความเสียหายที่เกิดขึ้น เพื่อวางแผนการป้องกัน
4. รายงานความคืบหน้าให้ทราบอย่างต่อเนื่อง
5. เปิดศูนย์รับเรื่องร้องทุกข์ เพื่อให้ประชาชนที่ได้รับผลแจ้งขอรับความช่วยเหลือ
รัฐบาลไทย-ข่าวทำเนียบรัฐบาล-​PM to attend 28th APEC Summit and handover of APEC chairmanship
วันพุธที่ 10 พฤศจิกายน 2564
​PM to attend 28th APEC Summit and handover of APEC chairmanship
​PM to attend 28th APEC Summit and handover of APEC chairmanship
November 10, 2021, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha is scheduled to attend the APEC Economic Leaders’ Week (AELW) via a teleconference during November 11-12, 2021. Detail of his schedule is as follows:
November 11, 2021
- 19:00: Prime Minister attends ABAC – Leaders’ Dialogue
November 12, 2021
- Prime Minister delivers a remark at the APEC CEO Summit
- 18:00: Prime Minister attends the 28th APEC Summit and New Zealand (Prime Minister Right Honourable Jacinda Ardern)’s handover of APEC chairmanship to Thailand (Prime Minister Gen. Prayut Chan-o-cha)
The theme for APEC 2021, hosted by New Zealand, is “Join, Work, Grow Together”, which focuses on three key deliveries: 1) Economic and Trade Policies that Strengthen Recovery; 2) Increasing Inclusion and Sustainability for Recovery; and 3) Pursuing Innovation and a Digitally-Enabled Recovery.
The Government Spokesperson affirmed the Prime Minister’s readiness to present Thailand’s role, and put forward such priorities as: 1) regional connectivity, especially commuting and tourism; 2) trade and investment; and 3) economic transformation through adoption of BCG Economy Model. He also invited the Thai people to join hands in hosting the APEC 2022, and expressed confidence on Thailand’s capability to successfully host the APEC 2022 to reach tangible outcomes.
รัฐบาลไทย-ข่าวทำเนียบรัฐบาล-โฆษกรัฐบาล เผยนายกฯ พอใจเริ่มเห็นสัญญาณที่ดีในการควบคุมการแพร่ระบาดโควิด-19 ในไทย เริ่มชะลอตัว ย้ำยังวางใจไม่ได้ ต้องไม่ประมาท ตั้งการ์ดสูง ป้องกันตนเองสูงสุด
วันอังคารที่ 3 พฤษภาคม 2565
โฆษกรัฐบาล เผยนายกฯ พอใจเริ่มเห็นสัญญาณที่ดีในการควบคุมการแพร่ระบาดโควิด-19  ในไทย เริ่มชะลอตัว ย้ํายังวางใจไม่ได้ ต้องไม่ประมาท ตั้งการ์ดสูง ป้องกันตนเองสูงสุด
โฆษกรัฐบาล เผยนายกฯ พอใจเริ่มเห็นสัญญาณที่ดีในการควบคุมการแพร่ระบาดโควิด-19  ในไทย เริ่มชะลอตัว ย้ํายังวางใจไม่ได้ ต้องไม่ประมาท ตั้งการ์ดสูง ป้องกันตนเองสูงสุด  วันนี้ ผู้ป่วยรายใหม่ 9,331 ราย เสียชีวิต 84 ราย
วันนี้ (2 พ.ค. 65) นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พอใจเริ่มจะเห็นสัญญาณที่ดีในการควบคุมของการชะลอตัวการแพร่ระบาดโควิด-19 ในไทย และการติดเชื้อจะเริ่มลดลงอย่างต่อเนื่องได้หลังช่วงเทศกาลสงกรานต์จนถึงต้นเดือนพฤษภาคมนี้ แต่ย้ําทุกฝ่ายรวมทั้งประชาชนต้องไม่ประมาท ตั้งการ์ดสูง ป้องกันตนเองสูงสุด อย่างเคร่งครัด เพื่อให้จํานวนผู้ติดเชื้อใหม่ลดลงอีก จนกว่าเราจะสามารถใช้ชีวิตร่วมกับโควิด-19 ได้
ทั้งนี้ จากตัวเลขยอดผู้ติดเชื้อวันนี้รวม 9,331 ราย จําแนกเป็น ผู้ป่วยจากในประเทศ 9,273 ราย ผู้ป่วยมาจากต่างประเทศ 58 ราย ผู้ป่วยสะสม 2,048,380 ราย (ตั้งแต่ 1 มกราคม 2565) หายป่วยกลับบ้าน 21,168 ราย หายป่วยสะสม 1,945,552 ราย (ตั้งแต่ 1 มกราคม 2565) ผู้ป่วยกําลังรักษา 129,068 ราย เสียชีวิต 84 ราย จํานวนผู้ป่วยปอดอักเสบ รักษาตัวอยู่ในโรงพยาบาล 1,751 ราย เฉลี่ยจังหวัดละ 23 ราย อัตราครองเตียง ร้อยละ 23.0
โฆษกประจําสํานักนายกรัฐมนตรี กล่าวว่า นายกรัฐมนตรียังฝากความห่วงใยถึงประชาชนในช่วงที่ประเทศไทยเกิดพายุฝนในช่วงนี้ อยากเห็นประชาชนรักษาสุขภาพที่ดี หมั่นสังเกตอาการตนเอง ทั้งโรคไวรัสโควิด-19 และกลุ่มเสี่ยงโรคทางเดินหายใจ รวมทั้ง ยังฝากความห่วงใยไปยังพื้นที่จังหวัดที่ได้รับผลกระทบจากน้ําท่วมในขณะนี้ ขอให้ประชาชนในพื้นที่เสี่ยงติดตามการพยากรณ์อากาศอย่างใกล้ชิดด้วย หลังจากที่กรมอุตุนิยมวิทยาได้แจ้งเตือนอิทธิพลจากพายุฝน จะทําให้ประเทศไทยมีปริมาณฝนมากขึ้นจนถึงสัปดาห์นี้ด้วย
รัฐบาลไทย-ข่าวทำเนียบรัฐบาล-เตือนภัย! แก๊งคอลเซ็นเตอร์ มาแนวใหม่ อ้างค้างชำระค่าปรับจราจร หลอกเอาเงินประชาชน
วันจันทร์ที่ 14 มีนาคม 2565
เตือนภัย! แก๊งคอลเซ็นเตอร์ มาแนวใหม่ อ้างค้างชําระค่าปรับจราจร หลอกเอาเงินประชาชน
.....
ในช่วงที่ผ่านมา อาชญากรรมในรูปแบบของ มิจฉาชีพแก๊งคอลเซ็นเตอร์ ใช้การแอบอ้างเป็นไปรษณีย์, DHL,ปปง. หรือหน่วยงานบังคับใช้กฎหมาย โดยอ้างว่าบัญชีธนาคารของเรามีส่วนเกี่ยวข้องกับการกระทําความผิด ต้องโอนเงินมาให้เจ้าหน้าที่ตรวจสอบ เพื่อแลกกับการช่วยเหลือต่าง ๆ
.
ล่าสุด พบว่ามิจฉาชีพได้เปลี่ยนวิธีการแอบอ้างเป็นเจ้าหน้าที่ตํารวจ โดยโทรศัพท์หลอกว่ามีการค้างชําระค่าปรับจราจร หากไม่ชําระตอนนี้จะถูกดําเนินคดีตามกฎหมาย ทําให้มีประชาชนหลงเชื่อได้รับความเสียหายเป็นจํานวนมาก
.
สํานักงานตํารวจแห่งชาติ ขอเตือนประชาชนอย่าหลงเชื่อโอนเงินให้ชําระค่าปรับจราจรเด็ดขาด และสามารถตรวจสอบด้วยตนเองว่ามีใบสั่งจราจรที่ค้างชําระค่าปรับหรือไม่ ผ่านทางเว็บไซต์ “ใบสั่งจราจรออนไลน์สําหรับประชาชน”https://ptm.police.go.th/หรือสอบถามข้อมูลได้ที่ สายด่วนจราจร 1197
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-​“นายก” ปลื้ม แรงงานไทยเนื้อหอม เป็นที่ต้องการของนายจ้างอิสราเอล
วันจันทร์ที่ 30 พฤษภาคม 2565
​“นายก” ปลื้ม แรงงานไทยเนื้อหอม เป็นที่ต้องการของนายจ้างอิสราเอล
วันที่ 30 พฤษภาคม 2565 นายสุชาติ ชมกลิ่น รัฐมนตรีว่าการกระทรวงแรงงาน มอบหมายนายบุญชอบ สุทธมนัสวงษ์ ปลัดกระทรวงแรงงาน ให้กําลังใจแรงงานไทย จํานวน 213 คน ก่อนเดินทางไปทํางานภาคเกษตรในรัฐอิสราเอล ภายใต้โครงการความร่วมมือไทย - อิสราเอลเพื่อการจัดหางาน
(Thailand-Israel Cooperation on the Placement of Workers: TIC) โดยมีนายวรรณรัตน์ ศรีสุขใส รองปลัดกระทรวงแรงงาน นายไพโรจน์ โชติกเสถียร อธิบดีกรมการจัดหางาน นางสาวบุณยวีร์ ไขว้พันธุ์ นายสันติ นันตสุวรรณ รองอธิบดีกรมการจัดหางาน และผู้บริหารระดับสูงกระทรวงแรงงาน เข้าร่วมในครั้งนี้ ณ ห้องอบรมคนหางานก่อนเดินทางไปทํางานต่างประเทศ ชั้น 11 อาคารสํานักงานประกันสังคมกรุงเทพมหานครพื้นที่ 3 โดยนายบุญชอบ เปิดเผยว่า นายสุชาติ ชมกลิ่น รัฐมนตรีว่าการกระทรวงแรงงาน ให้ความสําคัญกับแรงงานไทยที่เดินทางไปทํางานต่างประเทศอย่างยิ่ง เพราะถือเป็นฮีโร่ท่ามกลางวิกฤติการแพร่ระบาดของโรคโควิด – 19 ที่นํารายได้จากต่างประเทศ เข้ามาในระบบเศรษฐกิจประเทศไทย ภาพรวมการจัดส่งแรงงาน ในปี 2565 สามารถส่งรายได้กลับประเทศมากถึง 82,506 ล้านบาท ซึ่งการจัดส่งแรงงานไทยไปทํางานในรัฐอิสราเอล ถือเป็นอีกประเทศที่พลเอก ประยุทธ์ จันทร์โอชา นายกรัฐมนตรี และพลเอก ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน ไม่มีความกังวล และรู้สึกยินดีที่แรงงานไทยทํางานได้ดี มีทักษะ และความรับผิดชอบ เป็นที่ต้องการของนายจ้างในรัฐอิสราเอลจนมีความต้องจ้างงานเพิ่มขึ้นแม้ในช่วงสถานการณ์การแพร่ระบาดของโรคโควิด -19
“ขอให้พี่น้องแรงงานมีความขยัน ทํางานด้วยความตั้งใจ อย่ายุ่งเกี่ยวกับยาเสพติด และการพนัน ให้ปฏิบัติตามสัญญาจ้างและกฎหมายของอิสราเอลอย่างเคร่งครัด ประหยัดเก็บออม คิดถึงอนาคตของตนเองและครอบครัว รวมทั้งคํานึงถึงชื่อเสียงของประเทศชาติ เมื่อเดินทางกลับมาจะสามารถนํารายได้ ความรู้และประสบการณ์กลับมาเป็นทุนให้ตนเอง หากโดนนายจ้างเอาเปรียบ หรือต้องการรับความช่วยเหลือ มีฝ่ายแรงงาน ประจําสถานเอกอัครราชทูต ณ กรุงเทลอาวีฟ ประเทศอิสราเอล ที่พร้อมให้ความช่วยเหลือ ในวันพรุ่งนี้ขอให้เดินทางโดยสวัสดิภาพ” ปลัดกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า กระทรวงแรงงาน โดยกรมการจัดหางาน มีการจัดส่งแรงานไทยไปทํางานรัฐอิสราเอล ในปี 2565 แล้วตั้งแต่วันที่ 2 มกราคม - 28 พฤษภาคม 2565 จํานวน 2,562 คน และในวันนี้เป็นการอบรมคนหางานก่อนการเดินทางไปทํางาน ซึ่งจะเดินทางในวันที่ 31 พฤษภาคม 2565 จํานวน 213 คน โดยแรงงานส่วนหนึ่งเดินทางด้วยเครื่องบินโดยสารเที่ยวบินที่ LY 082 ของสายการบินแอล อัล อิสราเอล แอร์ไลน์ จํานวน 80 คน และ เที่ยวบินที่ EY407 และ EY598 ของสายการบิน เอทิฮัด แอร์เวย์ จํานวน 123 คน และในเดือนมิถุนายนนี้กรมการจัดหางานมีแผนการจัดส่งสัปดาห์ละ 1 ครั้ง รวมตลอดเดือน ประมาณ 800 คน โดยแรงงานไทยจะได้รับเงินเดือนขั้นต่ําก่อนหักภาษีเดือนละ 5,300 เชคเกล หรือประมาณ 53,981 บาท (ขึ้นอยู่กับอัตราแลกเปลี่ยนในขณะนั้น)
“ทั้งนี้ ผู้สนใจไปทํางานต่างประเทศสามารถติดตามข่าวสารการประกาศรับสมัครได้ที่เว็บไซต์ www.doe.go.th/overseas
และสอบถามรายละเอียดเพิ่มเติมได้ที่ สํานักงานจัดหางานจังหวัดทุกจังหวัด หรือสํานักงานจัดหางานกรุงเทพมหานครพื้นที่ 1-10 หรือที่สายด่วนกระทรวงแรงงาน โทร.1506 กด 2 กรมการจัดหางาน หรือสายด่วนกรมการจัดหางาน โทร. 1694” อธิบดีกรมการจัดหางาน กล่าว
รัฐบาลไทย-ข่าวทำเนียบรัฐบาล-ไทยยืนหนึ่งในอาเซียน ประเทศด้านการพัฒนาที่ยั่งยืน 3 ปีซ้อน
วันจันทร์ที่ 28 มิถุนายน 2564
ไทยยืนหนึ่งในอาเซียน ประเทศด้านการพัฒนาที่ยั่งยืน 3 ปีซ้อน
....
ข่าวดีที่ต้องรีบแชร์ ล่าสุด ประเทศไทยได้รับการจัดอันดับด้านการพัฒนาที่ยั่งยืนประจําปี 2564 โดยอยู่ลําดับที่ 43 จาก 165 ประเทศทั่วโลก และเป็นอันดับ 1 ของภูมิภาคอาเซียนติดต่อกันเป็นปีที่ 3 แล้ว จากรายงานการพัฒนาที่ยั่งยืน ประจําปี 2564 ของเครือข่ายการแก้ไขปัญหาการพัฒนาที่ยั่งยืน (SDSN) และมูลนิธิ Bertelsmann Stiftung (https://dashboards.sdgindex.org/rankings)
.
โดยปีนี้ประเทศไทยได้คะแนนรวมถึง 74.19 คะแนน ซึ่งสูงกว่าเมื่อปี 2563 และยังสูงกว่าคะแนนเฉลี่ยในภูมิภาคที่อยู่ที่ 67.93 คะแนนอีกด้วย
.
นอกจากนี้ ไทยได้บรรลุเป้าหมายการพัฒนาที่ยั่งยืน (SDGs) เป้าหมายที่ 1 คือ การขจัดความยากจน แต่ยังคงมีเป้าหมายที่เป็นความท้าทาย ได้แก่ การขจัดความหิวโหย การมีสุขภาพและความเป็นอยู่ที่ดี การลดความเหลื่อมล้ํา การใช้ประโยชน์จากมหาสมุทรและทรัพยากรทางทะเล และการใช้ประโยชน์จากระบบนิเวศทางบก ที่จะต้องเร่งเดินหน้าปรับปรุงแก้ไขต่อไป
Cr. กระทรวงการต่างประเทศ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กระทรวงยุติธรรม เปิดการประชุมเชิงปฏิบัติการเพื่อทบทวนผลการดำเนินงานและแผนปฏิบัติการป้องกันและปราบปรามการทุจริต และแลกเปลี่ยนเรียนรู้การส่งเสริมคุ้มครอจริยธรรม กระทรวงยุติธรรม ประจำปีงบประมาณ พ.ศ. ๒๕๖๔
วันอังคารที่ 29 มิถุนายน 2564
กระทรวงยุติธรรม เปิดการประชุมเชิงปฏิบัติการเพื่อทบทวนผลการดําเนินงานและแผนปฏิบัติการป้องกันและปราบปรามการทุจริต และแลกเปลี่ยนเรียนรู้การส่งเสริมคุ้มครอจริยธรรม กระทรวงยุติธรรม ประจําปีงบประมาณ พ.ศ. ๒๕๖๔
กระทรวงยุติธรรม เปิดการประชุมเชิงปฏิบัติการเพื่อทบทวนผลการดําเนินงานและแผนปฏิบัติการป้องกันและปราบปรามการทุจริต และแลกเปลี่ยนเรียนรู้การส่งเสริมคุ้มครอจริยธรรม กระทรวงยุติธรรม ประจําปีงบประมาณ พ.ศ. ๒๕๖๔
ในวันอังคารที่ ๒๙ มิถุนายน ๒๕๖๔ เวลา ๐๙.๐๐ น.ณ ห้องประชุม ๑๐ - ๐๖ อาคารกระทรวงยุติธรรมนายนิยม เติมศรีสุข รองปลัดกระทรวงยุติธรรมเป็นประธานเปิดการประชุมเชิงปฏิบัติการเพื่อทบทวนผลการดําเนินงานและแผนปฏิบัติการป้องกันและปราบปรามการทุจริต และแลกเปลี่ยนเรียนรู้การส่งเสริมคุ้มครองจริยธรรมกระทรวงยุติธรรม ประจําปีงบประมาณ พ.ศ. ๒๕๖๔กําหนดจัดขึ้นระหว่างวันที่ ๒๙ – ๓๐ มิถุนายน ๒๕๖๔ ณ กระทรวงยุติธรรมโดยมี ผู้ปฏิบัติงาน ด้านการป้องกันและปราบปรามการทุจริตและประพฤติมิชอบ รวมทั้งผู้ปฏิบัติงานด้านการส่งเสริมและคุ้มครองจริยธรรมของส่วนราชการในสังกัดกระทรวงยุติธรรม เข้าร่วมฯ
รัฐบาลไทย-ข่าวทำเนียบรัฐบาล-กรมทางหลวง ขยาย 4 ช่องจราจร ทางหลวงหมายเลข 214 ตอน อำเภอท่าตูม - อำเภอจอมพระ จังหวัดสุรินทร์ แล้วเสร็จ
วันจันทร์ที่ 30 สิงหาคม 2564
กรมทางหลวง ขยาย 4 ช่องจราจร ทางหลวงหมายเลข 214 ตอน อําเภอท่าตูม - อําเภอจอมพระ จังหวัดสุรินทร์ แล้วเสร็จ
รองรับขนส่งชายแดนไทย - กัมพูชา
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า กรมทางหลวง (ทล.) โดยสํานักก่อสร้างทางที่ 2 ดําเนินการก่อสร้างขยายทางหลวงหมายเลข 214 ตอนอําเภอท่าตูม - อําเภอจอมพระ จังหวัดสุรินทร์ ระยะทาง 21.7 กิโลเมตร เสร็จเรียบร้อยแล้ว ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ซึ่งเป็นโครงการบูรณาการพัฒนาด้านคมนาคมและระบบโลจิสติกส์ เชื่อมโยงเส้นทางสายย่อยเข้าสู่ทางสายหลัก อํานวยความสะดวกแก่ผู้ใช้ทางให้สามารถเดินทางจากอําเภอสู่จังหวัด ได้ในระยะเวลาอันรวดเร็ว
สําหรับทางหลวงหมายเลข 214 เป็นโครงข่ายคมนาคมเชื่อมโยงระหว่างภาคตะวันออกเฉียงเหนือตอนกลาง - ตอนล่าง โดยเริ่มจากเขตเทศบาลเมืองกาฬสินธุ์ อําเภอเมือง จังหวัดกาฬสินธุ์ ผ่านจังหวัดร้อยเอ็ด และสิ้นสุดที่ด่านพรมแดนช่องจอม อําเภอกาบเชิง จังหวัดสุรินทร์ ระยะทางตลอดเส้นทาง 264.66 กิโลเมตร ปัจจุบันประชาชนนิยมใช้เป็นเส้นทางการค้าชายแดนไทย - กัมพูชา ทําให้มีผู้ใช้เส้นทางสายนี้เพิ่มขึ้นในระยะเวลาอันรวดเร็ว ส่งผลให้เกิดปัญหาจราจรติดขัด ทําให้ผู้ใช้ทางไม่ได้รับความสะดวกในการเดินทาง ทล. เห็นถึงความสําคัญจึงดําเนินการก่อสร้างขยายทางหลวง ตอนอําเภอท่าตูม - อําเภอจอมพระ ตั้งแต่ กม. ที่ 142+684 - กม. ที่ 164+436 รวมระยะทาง 21.7 กิโลเมตร จากเดิม 2 ช่องจราจร เป็นมาตรฐานทางชั้นพิเศษ 4 ช่องจราจร(ไป - กลับ) ผิวทาง Asphalt Concrete Surface กว้างช่องละ 3.50 เมตร พร้อมปรับปรุงเกาะกลาง มีผิวทาง และไหล่ทางเป็น Asphaltic Concrete ไหล่ทางด้านในกว้าง 0.50 เมตร ส่วนไหล่ทางด้านนอกกว้าง 2.50 เมตร พร้อมติดตั้งไฟฟ้าแสงสว่างบนทางหลวง งบประมาณ 736,912,000 บาท
โครงการดังกล่าวทําให้เกิดระบบทางหลวงที่ทันสมัย เชื่อมโยงโครงข่ายคมนาคมขนส่งให้มีประสิทธิภาพกระจายความเจริญและการพัฒนาสู่ภูมิภาค อีกทั้งระบบคมนาคมขนส่งทางถนนสามารถรองรับ
การพัฒนาเศรษฐกิจในอนาคต ส่งเสริมการพัฒนาอุตสาหกรรมและการท่องเที่ยว รวมถึงเกิดประโยชน์แก่ผู้สัญจรในเส้นทาง ทําให้ประหยัดเวลาและค่าใช้จ่ายในการคมนาคมขนส่ง เพิ่มความสะดวกในการเดินทาง เพื่อสนับสนุนการพัฒนาเศรษฐกิจและสังคมของประเทศอย่างมั่นคง
รัฐบาลไทย-ข่าวทำเนียบรัฐบาล-รวอ.สุริยะ ให้คณะผู้บริหารระดับสูงของบริษัท พานาโซนิค ไลฟ์ โซลูชั่น เซลส์ (ประเทศไทย) จำกัด เข้าพบ
วันพุธที่ 24 พฤศจิกายน 2564
รวอ.สุริยะ ให้คณะผู้บริหารระดับสูงของบริษัท พานาโซนิค ไลฟ์ โซลูชั่น เซลส์ (ประเทศไทย) จํากัด เข้าพบ
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้คณะผู้บริหารระดับสูงของบริษัท พานาโซนิค ไลฟ์ โซลูชั่น เซลส์ (ประเทศไทย) จํากัด เข้าพบ
รวอ.สุริยะ ให้คณะผู้บริหารระดับสูงของบริษัท พานาโซนิค ไลฟ์ โซลูชั่น เซลส์ (ประเทศไทย) จํากัด เข้าพบ
วันนี้ (23 พฤศจิกายน 2564) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายมัทซึโมโต วาทารุ กรรมการผู้จัดการ บริษัท พานาโซนิค ไลฟ์ โซลูชั่นส์ (เอเชียแปซิฟิก) จํากัด และประธาน บริษัท พานาโซนิค ไลฟ์ โซลูชั่นส์ เซลส์ (ประเทศไทย) จํากัด นําคณะผู้บริหารระดับสูงของบริษัท พานาโซนิค ไลฟ์ โซลูชั่น เซลส์ (ประเทศไทย) จํากัด เข้าพบ เพื่อนําเสนอข้อมูลและผลิตภัณฑ์ระบบฟอกอากาศสําหรับติดตั้งในอาคาร ห้องน้ํา ห้องพยาบาลฉุกเฉิน ซึ่งเป็นเทคโนโลยีชั้นสูงเรื่องการยับยั้งเชื้อไวรัส ตลอดจนการสร้างคุณภาพอากาศ ซึ่งสอดคล้องกับการใช้งานในพื้นที่ Bubble and Seal ที่ทางบริษัทฯ ได้พัฒนาขึ้นเพื่อเป็นประโยชน์ต่อผู้เกี่ยวข้อง ทั้งนี้มีนายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายณัฐพล รังสิตพล อธิบดีกรมส่งเสริมอุตสาหกรรม นายวันชัย พนมชัย อธิบดีกรมโรงงานอุตสาหกรรม และผู้บริหารระดับสูงของกระทรวงอุตสาหกรรมเข้าร่วมด้วย ณ ห้องประชุม อก.1 ชั้น 2 สํานักงานปลัดกระทรวงอุตสาหกรรม